ยาฝังเข็มคุมกำเนิดหมดอายุแล้ว มาเอาออก แต่ยังไม่ได้ฝังต่อ แต่ไม่ได้มีอะไรกับแฟนเลย จะท้องไหมคะ
สวัสดีค่ะ การใช้ยาฝังเข็มคุมกำเนิดนั้นมีประสิทธิภาพสูงมากในช่วงที่ยายังไม่หมดอายุคือ 3-5 ปีขึ้นกับชนิดของยาฝังแต่เมื่อยาหมดอายุฝังแล้ว ควรจะต้องไปเอาออก เพื่อไม่ให้เกิดผลข้างเคียงจากฮอร์โมนที่ปล่อยออกมาจากยาฝังเช่นเลือดออกผิดปกติ ประจำเดือนมาคลาดเคลื่อน และยาฝังที่หมดอายุไปแล้ว จะไม่มีปริมาณฮอร์โมนที่มากพอที่จะคุมกำเนิดได้หลังการเอายาฝังออก สามารถตั้งครรภ์ได้ตามปกติ แต่ถ้าไม่ได้มีเพศสัมพันธ์เลยหลังเอายาฝังออก ก็น่าจะไม่ทำให้เกิดการตั้งครรภ์ค่ะ